paragraph_text: Doktorirao je pravo u Padovi. U vrijeme službovanja u Zadru ulazi u krug dalmatinskih preporoditelja oko M. Pavlinovića i M. Klaića te sudjeluje u osnivanju Matice dalmatinske, pokretanju Narodnog lista (Il Nazionale), otvaranju zadarske čitaonice i dr. Nakon povlačenja biskupa Jurja Dobrile, naistaknutiji je hrvatski djelatnik u političkom životu Istre. Prvi je predsjednik Družbe sv. Ćirila i Metoda za Istru, jedan od utemeljitelja Staroslavenske akademije u Krku i Hrvatske čitaonice u Vrbniku.